钦定古今图书集成/理学汇编/文学典/第104卷 > 丘秉文〈徐观澜 郑鏊〉
## 钦定古今图书集成/理学汇编/文学典/第104卷 > 丘秉文〈徐观澜 郑鏊〉

按《福建通志》：“秉文字鸣周，莆田人。嘉靖甲辰进士，历
刑部主事。会车驾郎杨继盛条劾严嵩罪恶下狱，秉
文独时时具橐𫗴于杨，遇杨病，佯为己病，且调药与
之。既迁光禄丞，实出尚书李默意。后默为赵文华诽
奏系狱，嵩子世蕃遂指为李党，因以灾异察免。秉文
曰：‘吾受知李太宰李，今坐系，即不应变，亦宜投劾行，
安能鸣珂旦夕过李缧绁所，不仰天一疾呼乎’？”遂即
日归。所著诗文若干卷。同时有徐观澜，字道本，由乡
荐为南户部郎中，著有《蠲疾录》二卷。又郑鏊，字亦鼎，
南户部员外郎，著有《闲居集》若干卷。皆秉文友也。